പാലോളി റിപ്പോര്ട്ട്: 80: 20 തര്ക്കം സുപ്രീംകോടതിയില് ന്യൂഡല്ഹി: പാലോളി റിപ്പോര്ട്ടിെന്റ അടിസ്ഥാനത്തിലുള്ള ക്ഷേമപദ്ധതികളുടെ 80:20 അനുപാത തര്ക്കം സുപ്രീംകോടതിയില്. ഒരു പിന്നാക്ക സമുദായത്തിന് ഭരണഘടനാനുസൃതമായി ആവിഷ്കരിച്ച പദ്ധതികള് മനസ്സിലാക്കുന്നതില് കേരള ഹൈകോടതിക്ക് പിഴവ് പറ്റിയെന്ന് ബോധിപ്പിച്ചാണ് കേസില് കക്ഷിയായിരുന്ന മൈനോറിറ്റി ഇന്ത്യന്സ് പ്ലാനിങ് ആന്ഡ് വിജലന്സ് കമീഷന് അപ്പീലുമായി സുപ്രീംകോടതിയിലെത്തിയത്.എന്നാല് തങ്ങളെ കേള്ക്കാതെ ഇൗ കേസിലെ ഒരു ഹരജിയും തീര്പ്പാക്കരുതെന്ന് ആവശ്യപ്പെട്ട് കേരള കൗണ്സില് ഓഫ് ചര്ച്ചസ് സുപ്രീംകോടതിയില് തടസ്സ ഹരജി ഫയല് ചെയ്തു.അതേസമയം, അപ്പീല് സമര്പ്പിക്കുമെന്ന് പ്രഖ്യാപിച്ച കേരള സര്ക്കാര് ഇനിയും സുപ്രീംേകാടതിയില് എത്തിയിട്ടില്ല. മുസ്ലിം ക്ഷേമ പദ്ധതി ജനസംഖ്യാനുപാതികമായി വീതംവെച്ചത് വലിയ പ്രതിഷേധം ക്ഷണിച്ചുവരുത്തുകയും മുസ്ലിം സംഘടനകള് സച്ചാര്സംരക്ഷണ കമ്മിറ്റി ഉണ്ടാക്കുകയും കൂടി ചെയ്ത പശ്ചാത്തലത്തിലാണ് നിയമയുദ്ധം സുപ്രീംകോടതിയിലെത്തുന്നത്. മുസ്ലിം പിന്നാക്കാവസ്ഥ പരിഹരിക്കാന് ആവിഷ്കരിച്ച ക്ഷേമ പദ്ധതികള് മറ്റു ന്യൂനപക്ഷ സമുദായങ്ങള്ക്കുകൂടി ജനസംഖ്യാനുപാതികമായി വീതിക്കാനുള്ള ഹൈകോടതി വിധി സ്റ്റേ ചെയ്യണമെന്ന് അഡ്വ. ഹാരിസ് ബീരാന് മുഖേന സമര്പ്പിച്ച ഹരജിയില് ബോധിപ്പിച്ചു. ന്യൂനപക്ഷ അവകാശവും പിന്നാക്ക അവകാശവും തമ്മില് ആശയക്കുഴപ്പം ഉണ്ടാക്കുകയാണ് ഹൈകോടതി ഇൗ വിധിയിലൂടെ ചെയ്തിരിക്കുന്നത്. ഇൗ രണ്ട് അവകാശങ്ങള് തമ്മിലുള്ള വേര്തിരിവിലെ പാകപ്പിഴയാണ് ഹൈകോടതി വിധിയെന്ന് ഹരജിയില് പറയുന്നു. പാലോളി കമ്മിറ്റി റിപ്പോര്ട്ടിലെ പദ്ധതികള് ന്യൂനപക്ഷങ്ങളുെട ക്ഷേമത്തിനായി ഉണ്ടാക്കിയതല്ല. ഭരണഘടനയുടെ 16ാം അനുഛേദം അനുസരിച്ച് പിന്നാക്ക വിഭാഗങ്ങള്ക്കുള്ള പദ്ധതികളാണ്. ഒരു പ്രത്യേക സമുദായത്തിെന്റ പിന്നാക്കാവസ്ഥ പരിശോധിക്കുന്നതിനാണ് സച്ചാര് കമ്മിറ്റിയുണ്ടാക്കിയത്. ഈ കമ്മിറ്റിയുടെ ശിപാര്ശകള് നടപ്പാക്കാനാണ് പാലോളി കമ്മിറ്റിയുണ്ടാക്കിയത്. സച്ചാര് കമ്മിറ്റി ശിപാര്ശകളുടെ അടിസ്ഥാനത്തില് മുസ്ലിം പിന്നാക്കാവസ്ഥ പരിഹരിക്കുന്നതിനുള്ള മാര്ഗങ്ങളാണ് പാലോളി കമ്മിറ്റി േതടിയത്. ഇതുമായി ബന്ധപ്പെട്ട സര്ക്കാര് ഉത്തരവുകളെല്ലാം ഇക്കാര്യം വ്യക്തമാക്കുന്നുണ്ട്. ആ പദ്ധതികളില്നിന്ന് 20 ശതമാനം മറ്റു വിഭാഗങ്ങള്ക്ക് കൊടുത്തതുതന്നെ തെറ്റാണ്. പാലോളി കമ്മിറ്റിയുമായി ബന്ധപ്പെട്ട സര്ക്കാര് ഉത്തരവുകളെല്ലാം ഹൈകോടതി റദ്ദാക്കിയിരിക്കുന്നത് അവ ന്യൂനപക്ഷ പദ്ധതികളെന്ന നിലയിലാണ്. തത്വത്തില്തന്നെ തെറ്റായ ഹൈകോടതി വിധി സ്റ്റേ ചെയ്ത് അതിെന്റ അടിസ്ഥാനത്തിലുള്ള തുടര് നടപടി അസ്ഥിരപ്പെടുത്തണമെന്നും ഹരജിയില് ബോധിപ്പിച്ചു.